**Ο ΠΥΡΗΝΑΣ ΤΗΣ ΘΕΟΛΟΓΙΑΣ ΤΟΥ ΠΑΥΛΟΥ**

**3η Διάλεξη**

**Ο Παύλος και οι Θεσσαλονικείς**

**Οδηγός Μελέτης**

**Περιεχόμενα**

**Διάγραμμα** – Ένα διάγραμμα του μαθήματος

**Σημειώσεις** – Ένα πρότυπο που παρέχει: τον σκελετό του μαθήματος, βασικές σημειώσεις, αποσπάσματα και περιλήψεις του μαθήματος και ελεύθερο χώρο για επιπλέον σημειώσεις.

**Ερωτήσεις ανασκόπησης**- Ερωτήσεις που αφορούν τα βασικά σημεία του μαθήματος και ελεύθερος χώρος για τις απαντήσεις. Κατάλληλο για συγγραφή εργασιών και τεστ.

**Ερωτήσεις εφαρμογής** – Ερωτήσεις που συνδέουν το περιεχόμενο του μαθήματος με

τη χριστιανική ζωή, τη θεολογία και τη διακονία, κατάλληλο για συζητήσεις σε

γκρουπ, γραπτές εργασίες και τεστ.

**Πώς να χρησιμοποιήσετε αυτό το μάθημα και τον οδηγό μελέτης**

* **Πριν παρακολουθήσετε το μάθημα**
* **Προετοιμασία** – Ολοκληρώστε κάθε προτεινόμενη ανάγνωση.
* **Διαλείμματα σύμφωνα με το σχεδιάγραμμα** – Εξετάστε που αρχίζει και που τελειώνει το κομμάτι που ακούτε. Οι διαλέξεις έχουν συμπυκνωμένες πληροφορίες, γι’ αυτό ίσως να θέλετε να κάνετε κάποια διαλείμματα. Τα διαλείμματα θα πρέπει να σχεδιαστούν σύμφωνα με τον χωρισμό που υπάρχει στο διάγραμμα των ενοτήτων.
* **Καθώς παρακολουθείτε το μάθημα**
* **Σημειώσεις** - Χρησιμοποιήστε τα τμήματα των σημειώσεων για να ακολουθήσετε το μάθημα και να κρατήσετε συμπληρωματικές σημειώσεις. Πολλές από τις κύριες ιδέες συνοψίζονται ήδη στις σημειώσεις όμως μπορείτε να κάνετε και τις δικές σας συμπληρωματικές σημειώσεις. Θα πρέπει επίσης να προσθέσετε λεπτομέρειες που θα σας βοηθήσουν να θυμάστε , να περιγράφετε και να υπερασπίζεστε τις κύριες ιδέες.
* **Παύση/επανάληψη μερών του μαθήματος** – Ίσως θα σας βοηθήσει να κάνετε παύση σε συγκεκριμμένα σημεία ή να τα επαναλάβετε προκειμένου να γράψετε συμπληρωματικές σημειώσεις, να ξαναδείτε δύσκολες έννοιες ή να συζητήστε τα σημεία που σας ενδιαφέρουν.
* **Αφού έχετε παρακολουθήσει τα μαθήματα**
* **Ερωτήσεις ανασκόπησης**– Απαντήστε στις ερωτήσεις ανασκόπησης στο χώρο που υπάρχει. Οι ερωτήσεις ανασκόπησης θα είναι καλύτερο, να συμπληρωθούν από καθέναν ξεχωριστά και όχι από όλη την ομάδα.
* **Ερωτήσεις εφαρμογής** - Οι ερωτήσεις εφαρμογής είναι κατάλληλες για γραπτές εργασίες ή θέματα για συζήτηση. Για τις γραπτές εργασίες συνιστάται οι απαντήσεις να μην ξεπερνούν τη μία σελίδα.

**Ο ΠΑΥΛΟΣ ΚΑΙ ΟΙ ΘΕΣΣΑΛΟΝΙΚΕΙΣ**

**ΔΙΑΓΡΑΜΜΑ**

**ΕΙΣΑΓΩΓΗ**

**Ι. ΤΟ ΙΣΤΟΡΙΚΟ ΠΛΑΙΣΙΟ ΤΩΝ ΕΠΙΣΤΟΛΩΝ ΠΡΟΣ ΘΕΣΣΑΛΟΝΙΚΕΙΣ**

**Α. ΤΟ ΔΕΥΤΕΡΟ ΙΕΡΑΠΟΣΤΟΛΙΚΟ ΤΑΞΙΔΙ**

**Β. ΤΑ ΠΡΟΒΛΗΜΑΤΑ ΣΤΗΝ ΕΚΚΛΗΣΙΑ ΤΗΣ ΘΕΣΣΑΛΟΝΙΚΗΣ**

**1.Ο διωγμός στη Θεσσαλονίκη**

**2.Οι ψευδοπροφήτες**

**3.Η χριστιανική ζωή στη Θεσσαλονίκη**

**ΙΙ. Η ΔΟΜΗ ΚΑΙ ΤΟ ΠΕΡΙΕΧΟΜΕΝΟ ΤΩΝ ΕΠΙΣΤΟΛΩΝ ΠΡΟΣ ΘΕΣΣΑΛΟΝΙΚΕΙΣ**

**Α. Η ΔΟΜΗ ΤΗΣ Α’ ΘΕΣΣΑΛΟΝΙΚΕΙΣ**

**1.Χαιρετισμός/Τελικές παρατηρήσεις**

**2.Η ευχαριστία στον Θεό**

**3.Η απουσία του Παύλου**

**4.Οι οδηγίες του Παύλου**

**Β. Η ΔΟΜΗ ΤΗΣ Β’ΘΕΣΣΑΛΟΝΙΚΕΙΣ**

**1.Χαιρετισμός/Τελικά σχόλια**

**2.Ευχαριστία στον Θεό και ενθάρρυνση**

**3.Η προσευχή**

**4.Οι οδηγίες του Παύλου**

**ΙΙΙ. ΤΟ ΚΕΝΤΡΟ ΤΗΣ ΘΕΟΛΟΓΙΑΣ ΤΟΥ ΠΑΥΛΟΥ: Η ΕΣΧΑΤΟΛΟΓΙΑ**

**Α. ΟΙ ΤΡΕΙΣ ΔΙΑΣΤΑΣΕΙΣ ΤΗΣ ΣΩΤΗΡΙΑΣ**

**1. Η παρελθοντική σωτηρία**

**2.Η μελλοντική σωτηρία**

**3.Η παρούσα σωτηρία**

**Β. Η ΗΘΙΚΗ ΖΩΗ ΤΩΝ ΠΙΣΤΩΝ**

**1.Η προοδευτική διαδικασία της σωτηρίας**

**2.Η σημασία της ηθικής ζωής**

**Γ. Η ΙΣΤΟΡΙΚΗ ΤΟΥΣ ΘΕΣΗ ΣΤΗΝ ΕΣΧΑΤΟΛΟΓΙΑ**

**1.Το μυστήριο της ανομίας εμποδίζεται**

**2.Η επανάσταση κατά του Θεού ή Αποστασία**

**3.Η απομάκρυνση του «κωλύοντα»**

**4.Η αποκάλυψη του ανθρώπου της ανομίας**

**ΣΥΜΠΕΡΑΣΜΑ**

**Προετοιμασία**

* Διάβασε Πράξεις 15:1-18:22
* Διάβασε Α’ Θεσσαλονικείς
* Διάβασε Β’ Θεσσαλονικείς

**Σημειώσεις**

**ΕΙΣΑΓΩΓΗ**

**Ι. ΤΟ ΙΣΤΟΡΙΚΟ ΠΛΑΙΣΙΟ ΤΩΝ ΕΠΙΣΤΟΛΩΝ ΠΡΟΣ ΘΕΣΣΑΛΟΝΙΚΕΙΣ**

**Α. ΤΟ ΔΕΥΤΕΡΟ ΙΕΡΑΠΟΣΤΟΛΙΚΟ ΤΑΞΙΔΙ**

Καταγράφεται στις Πράξεις, κεφ. 15:36 - 18:22. Ο Παύλος ταξίδεψε κυρίως στις περιοχές της Μικράς Ασίας, πριν συνεχίσει σε περιοχές της σημερινής Ελλάδας.

Ο Παύλος επέλεξε τον Σίλα για να τον συνοδεύσει στο ταξίδι του, ενώ ο Βαρνάβας και ο Μάρκος κατευθύνθηκαν στην Κύπρο.

* Δέρβη
* Λύστρα
* Φρυγία
* Τρωάδα: Σ’ ένα όνειρο, ο Παύλος είδε έναν άνδρα ο οποίος τον παρακάλεσε να μεταβεί στη Μακεδονία. Εκείνος αμέσως ανταποκρίθηκε κι έτσι η ομάδα των ιεραποστόλων έπλευσε για τη Μακεδονία.
* Φίλιπποι
* Θεσσαλονίκη
* Βέροια: Οι κάτοικοι της Βέροιας δέχτηκαν πρόθυμα το Ευαγγέλιο. Σύντομα, όμως, άπιστοι Ιουδαίοι από τη Θεσσαλονίκη ανακάλυψαν ότι ο Παύλος είχε καταφύγει στη Βέροια και ξεσήκωσαν κι εκεί την πόλη εναντίον του.
* Αθήνα
* Κόρινθος
* Κεχριές
* Έφεσος
* Αντιόχεια

Είναι πολύ πιθανόν ο Παύλος να έγραψε την Α’ Θεσσαλονικείς από την Κόρινθο, λίγο μετά την επιστροφή του Τιμόθεου, με σκοπό να αντιμετωπίσει πρακτικά προβλήματα που είχαν προκύψει στην εκκλησία της Θεσσαλονίκης. Η Β’ Θεσσαλονικείς γράφτηκε λίγους μήνες αργότερα, επίσης από την Κόρινθο.

**Β. ΤΑ ΠΡΟΒΛΗΜΑΤΑ ΣΤΗΝ ΕΚΚΛΗΣΙΑ ΤΗΣ ΘΕΣΣΑΛΟΝΙΚΗΣ**

1. **Ο διωγμός στη Θεσσαλονίκη**

Όταν ο Παύλος έφερε για πρώτη φορά το Ευαγγέλιο στη Θεσσαλονίκη, οι πιστοί εκεί έγιναν στόχος βίας και αντιμετώπισαν έναν πολύ σοβαρό διωγμό που απείλησε ακόμα και τη ζωή τους.

**Τότε οι Ιουδαίοι που δεν πίστεψαν, προσέλαβαν μερικούς πονηρούς ανθρώπους, από κείνους που τριγυρίζουν στην αγορά, ξεσήκωσαν τον όχλο και δημιούργησαν ταραχές στην πόλη. Στάθηκαν μπροστά στο σπίτι του Ιάσονα και ήθελαν να φέρουν τον Παύλο και το Σίλα στη λαϊκή συνέλευση (Πράξεις 17:5).**

Οι μη πιστοί Ιουδαίοι στη Θεσσαλονίκη δεν αρκέστηκαν να διώξουν απλώς τον Παύλο και τον Σίλα από την πόλη τους. Αντιθέτως, τους ακολούθησαν και στη Βέροια δημιουργώντας τους προβλήματα και εκεί.

**Όταν οι Ιουδαίοι της Θεσσαλονίκης έμαθαν ότι και στη Βέροια κήρυξε ο Παύλος το λόγο του Θεού, ήρθαν κι εκεί αναστατώνοντας τον κόσμο** **(Πράξεις 17:13).**

**Εσείς, αδερφοί, μιμηθήκατε εκείνες τις εκκλησίες του Θεού που βρίσκονται στην Ιουδαία και πιστεύουν στον Ιησού Χριστό. Γιατί κι εσείς πάθατε τα ίδια από τους συμπατριώτες σας, όπως κι εκείνοι από τους Ιουδαίους. Αυτοί είναι που θανάτωσαν τον Κύριό μας τον Ιησού και τους προφήτες τους και καταδίωξαν κι εμάς• δεν είναι αρεστοί στο Θεό και εχθρεύονται όλους τους ανθρώπους. Αυτοί μας εμποδίζουν να κηρύξουμε στους εθνικούς για να σωθούν κι έτσι ολοένα ξεχειλίζει το ποτήρι των αμαρτιών τους. Φτάνει όμως πάνω τους τελειωτικά η οργή του Θεού (Α’ Θεσσαλονικείς 2:14-16).**

Από τότε που ο Παύλος κήρυξε για πρώτη φορά στη Θεσσαλονίκη μέχρι την εποχή που έγραψε τις επιστολές του προς τους Θεσσαλονικείς, ο διωγμός αποτελούσε ένα μόνιμο στοιχείο της χριστιανικής τους ζωής.

1. **Οι ψευδοπροφήτες**

Οι Χριστιανοί που υποφέρουν έχουν την τάση να κατευθύνουν τη σκέψη τους αλλά και όλη τη ζωή τους στον δεύτερο ερχομό του Χριστού.

Όταν οι Χριστιανοί ασχολούνται πολύ με την επιστροφή του Χριστού, συχνά γίνονται επιρρεπείς σε ψευδοδιδασκάλους και ψευδοπροφήτες που έχουν ακραίες απόψεις σχετικά με τη δεύτερη έλευσή Του.

**α. Η σύγκρουση ανάμεσα στους ψευδοπροφήτες και τον Παύλο**

Σε πολλά σημεία της Α’ και Β’ επιστολής προς Θεσσαλονικείς οι ψευδοδιδάσκαλοι αντιδρούσαν έντονα στη διδασκαλία του Παύλου. Οι ψευδοπροφήτες είχαν εισχωρήσει στην εκκλησία και είχαν πάρει θέση ενάντια σε κάποιες από τις διδασκαλίες του.

**Μην περιφρονείτε τα κηρύγματα των προφητών, αλλά να τα εξετάζετε όλα και να κρατάτε ό,τι είναι χρήσιμο (Α’ Θεσσαλονικείς 5:20-21).**

Οι ψευδοπροφήτες, όπως φαίνεται, έφθασαν στο σημείο να πλαστογραφήσουν επιστολές που έφεραν το όνομα του Παύλου, σε μια προσπάθεια να πείσουν τους Θεσσαλονικείς για τις απόψεις τους.

**Αδερφοί, σχετικά με την παρουσία του Κυρίου μας Ιησού Χριστού και με τη σύναξή μας κοντά του, σας παρακαλούμε: Μην αφήνετε να σας σαλεύουν τόσο γρήγορα το μυαλό, ούτε να σας αναστατώνουν όσοι ισχυρίζονται ότι τάχα φτάνει όπου να ‘ναι η ημέρα του Κυρίου. Μην τους πιστεύετε όταν επικαλούνται είτε αποκάλυψη του Πνεύματος είτε λόγια ή επιστολή που προέρχονται δήθεν από μας (Β’ Θεσσαλονικείς 2:1-2).**

**Το χαιρετισμό τον γράφω εγώ ο Παύλος με το ίδιο μου το χέρι. Αυτό είναι σημάδι γνησιότητας σε κάθε επιστολή. Έτσι γράφω (Β’ Θεσσαλονικείς 3:17).**

**β. Ψευδοπροφήτες**

Οι ψευδοπροφήτες πίστευαν στην άμεση έλευση του Ιησού. Στην πραγματικότητα, όσο απίστευτο κι αν ακούγεται, κάποιοι ψευδοπροφήτες είχαν φθάσει στο σημείο να διακηρύττουν ότι ο Χριστός είχε ήδη επιστρέψει.

**Μην αφήνετε να σας σαλεύουν τόσο γρήγορα το μυαλό, ούτε να σας αναστατώνουν όσοι ισχυρίζονται ότι τάχα φτάνει όπου να ‘ναι η ημέρα του Κυρίου. Μην τους πιστεύετε όταν επικαλούνται είτε αποκάλυψη του Πνεύματος είτε λόγια ή επιστολή που προέρχονται δήθεν από μας. 3 Κανείς μη σας εξαπατήσει με κανέναν τρόπο. Γιατί δε θα έρθει η ημέρα εκείνη, αν πρώτα δεν γίνει η αποστασία και δε φανερωθεί ο άνθρωπος της αμαρτίας, αυτός που είναι προορισμένος για την απώλεια (Β’ Θεσσαλονικείς 2:2-3).**

1. **Η χριστιανική ζωή στη Θεσσαλονίκη**

**α. Αποθάρρυνση**

Οι Θεσσαλονικείς πιστοί μοιραία απογοητεύονται επειδή ο ερχομός του Χριστού δεν συμβαίνει.

**Θέλουμε να ξέρετε, αδερφοί, τι θα γίνει με αυτούς που πέθαναν, για να μη λυπάστε κι εσείς όπως και οι άλλοι, που δεν ελπίζουν πουθενά. Εμείς πιστεύουμε ότι ο Ιησούς πέθανε κι αναστήθηκε• το ίδιο πιστεύουμε κι ότι αυτούς που πέθαναν πιστεύοντας στον Ιησού, ο Θεός θα τους αναστήσει για να ζήσουν μαζί του (Α’ Θεσσαλονικείς 4:13-14).**

Ο Παύλος διαβεβαιώνει τους πιστούς ότι, αν και εκείνοι που είχαν πεθάνει είχαν βιώσει τον φυσικό θάνατο, είχαν δηλαδή πεθάνει σωματικά, πνευματικά ζούσαν ακόμα με τον Χριστό και κάποια μέρα θα Τον συνόδευαν στη δεύτερή Του έλευση.

**β. Ανευθυνότητα**

Το μήνυμα των ψευδοπροφητών είχε οδηγήσει τους Θεσσαλονικείς και σε έναν ανεύθυνο τρόπο ζωής.

Οι ψευδοπροφήτες είχαν πείσει κάποιους Χριστιανούς ότι δεν χρειάζονταν πλέον να εργάζονται για να εξασφαλίσουν τα αναγκαία προς το ζην.

**Να το θεωρείτε τιμητικό να ζείτε χωρίς αναταραχές, να ασχολείστε μόνο με τις δικές σας υποθέσεις και να εργάζεστε για να βγάζετε το ψωμί σας με τα ίδια σας τα χέρια, όπως σας παραγγείλαμε. Έτσι θα έχετε το σεβασμό των μη χριστιανών και δε θα εξαρτάσθε οικονομικά από κανέναν (Α’ Θεσσαλονικείς 4:11-12).**

**Σας παραγγέλλουμε, αδερφοί, στο όνομα του Κυρίου Ιησού Χριστού, να αποφεύγετε κάθε αδερφό που είναι αργόσχολος και δε ζει σύμφωνα με την παράδοση που παρέλαβε από μας. Εσείς οι ίδιοι ξέρετε πώς πρέπει να ακολουθείτε το παράδειγμά μας: Δεν αποφύγαμε την εργασία όταν ήμασταν κοντά σας, ούτε επιβαρύναμε κανέναν με τη διατροφή μας, αλλά εργαζόμασταν μέρα νύχτα με κόπο και μόχθο, για να μη γίνουμε βάρος σε κανέναν σας. Όχι γιατί δεν είχαμε το δικαίωμα αυτό, αλλά για να γίνουμε παράδειγμα σ’ εσάς να μας μιμηθείτε. Κι όταν ήμασταν κοντά σας, αυτό σας παραγγέλλαμε: Όποιος δεν θέλει να εργάζεται, αυτός να μη τρώει κιόλας. Γιατί μαθαίνουμε ότι μερικοί από σας είναι αργόσχολοι, δηλαδή δεν εργάζονται, αλλά περιεργάζονται τους άλλους. Σ’ αυτούς παραγγέλλουμε και τους παρακαλούμε, στο όνομα του Κυρίου μας Ιησού Χριστού, να ηρεμήσουν και να εργάζονται κανονικά, για να κερδίζουν το ψωμί τους (Β’ Θεσσαλονικείς 3:6-12).**

**ΙΙ. Η ΔΟΜΗ ΚΑΙ ΤΟ ΠΕΡΙΕΧΟΜΕΝΟ ΤΩΝ ΕΠΙΣΤΟΛΩΝ ΠΡΟΣ ΘΕΣΣΑΛΟΝΙΚΕΙΣ**

**Α. Η ΔΟΜΗ ΤΗΣ Α’ ΘΕΣΣΑΛΟΝΙΚΕΙΣ**

1. **Χαιρετισμός/Τελικές παρατηρήσεις**

Ο χαιρετισμός απλώς δηλώνει ότι η επιστολή απευθύνεται στους Θεσσαλονικείς και προέρχεται από τον Παύλο. Επίσης, αναφέρονται ο Σίλας και ο Τιμόθεος ως παράλληλοι συγγραφείς της επιστολής μαζί με τον Παύλο.

1. **Η ευχαριστία στον Θεό**

Ο Παύλος εξηγεί στους Θεσσαλονικείς ότι οι ευχαριστίες του προς τον Θεό αφορούσαν την υπομονή και την αντοχή τους απέναντι στους διωγμούς τους.

**Αλλά κι εσείς μιμηθήκατε εμάς και τον Κύριο, γιατί, κάτω από σκληρό διωγμό, αποδεχτήκατε το κήρυγμα με τη χαρά που δίνει το Άγιο Πνεύμα. Έτσι γίνατε υπόδειγμα σε όλους τους πιστούς της Μακεδονίας και της Αχαΐας (Α’ Θεσσαλονικείς 1:6-7).**

**Οπωσδήποτε θα θυμάστε, αδερφοί, τον κόπο και το μόχθο μας. Όταν σας κηρύτταμε το ευαγγέλιο του Θεού, παράλληλα εργαζόμασταν μέρα νύχτα, για να μην επιβαρύνουμε κανέναν από σας με τη συντήρησή μας. 10 Εσείς κι ο Θεός είστε μάρτυρες για το πόσο άγια, δίκαιη και άψογη ήταν η συμπεριφορά μας απέναντι σ’ εσάς που πιστέψατε** **(Α’ Θεσσαλονικείς 2:9-10).**

Γι’ αυτό ο Παύλος τους είπε πόσο ευτυχισμένος ήταν που τον είχαν δει με τα μάτια τους.

Ο Παύλος ευχαριστεί τον Θεό για το γεγονός ότι οι Θεσσαλονικείς είχαν αναγνωρίσει την εξουσία του.

**Γι’ αυτό κι εμείς ευχαριστούμε αδιάκοπα το Θεό, γιατί, όταν ακούσατε από μας το λόγο του, τον δεχτήκατε όχι ως ανθρώπινο λόγο αλλά ως λόγο του Θεού, όπως πραγματικά και είναι. Αυτός ο λόγος εκδηλώνεται με έργα σ’ εσάς που πιστεύετε (Α’ Θεσσαλονικείς 2:13).**

1. **Η απουσία του Παύλου**

Ο Παύλος βεβαιώνει τους Θεσσαλονικείς για το συνεχιζόμενο ενδιαφέρον του γι’ αυτούς, το οποίο έδειξε στέλνοντας τον Τιμόθεο να τους επισκεφτεί.

**Έτσι, μην αντέχοντας πια άλλο, αποφασίσαμε να μείνουμε μόνοι μας στην Αθήνα. Σας στείλαμε όμως τον αδερφό μας τον Τιμόθεο, υπηρέτη του Θεού και συνεργάτη δικό μας στη διάδοση του ευαγγελίου του Χριστού, για να σας ενθαρρύνει και να σας στηρίξει στην πίστη σας (Α’ Θεσσαλονικείς 3:1-2).**

Ο Παύλος εκφράζει μεγάλη χαρά για τα νέα που του είχε φέρει ο Τιμόθεος από τη Θεσσαλονίκη: Οι πιστοί έμεναν σταθεροί στο Ευαγγέλιο και επίσης ο Παύλος τους έλειπε τόσο όσο κι αυτοί έλειπαν σ’ αυτόν.

**…γιατί τώρα που μάθαμε πως εσείς μένετε σταθεροί κοντά στον Κύριο πήραμε ζωή. Με ποια λόγια θα μπορούσαμε να ευχαριστήσουμε το Θεό για σας, που να είναι αντάξια της μεγάλης χαράς που δοκιμάζουμε εξαιτίας σας ενώπιον του Θεού μας; (Α’ Θεσσαλονικείς 3:8-9).**

Ο Παύλος προσεύχεται για τους Θεσσαλονικείς ζητώντας από τον Πατέρα να «κατευθύνει την οδό» του ώστε να τους επισκεφτεί και πάλι.

1. **Οι οδηγίες του Παύλου**

Ο Παύλος επαινεί τους Θεσσαλονικείς συνολικά για το ότι είχαν υπακούσει στις αρχικές εντολές του.

Ο Παύλος αναφέρει συγκεκριμένες πλευρές της ζωής στις οποίες ήλπιζε ότι οι Θεσσαλονικείς θα φυλάσσονταν από την αμαρτία και θα αύξαναν την υπακοή τους στον Χριστό.

Παραγγέλνει στους Θεσσαλονικείς να ασχολούνται με τις καθημερινές εργασίες τους και να μοχθούν τίμια για την επιβίωσή τους.

Παροτρύνει τους Θεσσαλονικείς να ενθαρρύνουν ο ένας τον άλλο με την ελπίδα της επανένωσής τους με τους αγαπημένους τους που είχαν πεθάνει εν Κυρίω.

Θέλει να ξεκαθαρίσει στους Θεσσαλονικείς ότι η επιστροφή του Χριστού θα έπρεπε να κινητοποιήσει τους πιστούς σε μια άγια ζωή

Στα υπόλοιπα εδάφια, ο Παύλος ασχολείται με μια ποικιλία θεμάτων:

* Προειδοποιεί μάλλον παρά κανακεύει αυτούς που ήταν οκνηροί (5:14)
* Τους λέει να ανταποκρίνονται στο κακό με καλοσύνη ( 5:15)
* Τους ενθαρρύνει να έχουν χαρά μέσα σ’ όλες τις δυσκολίες (5:16-18)
* Τους προειδοποιεί ότι κάθε νέα προφητεία και διδασκαλία θα πρέπει να ελέγχεται (5:19-22)

**Β. Η ΔΟΜΗ ΤΗΣ Β’ΘΕΣΣΑΛΟΝΙΚΕΙΣ**

1. **Χαιρετισμός/Τελικά σχόλια**

Ο χαιρετισμός είναι σύντομος και ευθύς και είναι ξεκάθαρο ότι απευθύνεται στους πιστούς της εκκλησίας της Θεσσαλονίκης. Η επιστολή δεν προέρχεται μόνο από τον Παύλο αλλά επίσης από τον Σίλα και τον Τιμόθεο.

Αν εξετάσουμε προσεκτικά το τέλος της επιστολής που είναι αρκετά σύντομο, βγάζουμε ξεκάθαρα το συμπέρασμα ότι ο βασικός συγγραφέας της επιστολής δεν είναι άλλος από τον Παύλο. Και αυτό μπορούμε να το διακρίνουμε από το ότι εκείνος τελικά υπογράφει την επιστολή, με σκοπό να εξασφαλίσει την αυθεντικότητά της απέναντι σε κάθε είδους πλαστογράφηση.

1. **Ευχαριστία στον Θεό και ενθάρρυνση**

Ο Παύλος εκφράζει την ευχαριστία του στον Θεό για την πίστη και την αγάπη των Θεσσαλονικέων, ιδιαίτερα μέσα στις δύσκολες συνθήκες των διωγμών που βίωναν.

Τους ενθαρρύνει λέγοντάς τους και πάλι τι σπουδαίο παράδειγμα αποτελούσε η πίστη τους και πόσο είχε καυχηθεί στις άλλες εκκλησίες για την υπομονή τους.

Εξηγεί ότι οι προσευχές του για τους Θεσσαλονικείς ήταν αδιάκοπες και ότι δεν ήταν μόνοι στους αγώνες τους.

1. **Οι οδηγίες του Παύλου**

Οι οδηγίες του Παύλου προς τους Θεσσαλονικείς αφορούν τρία θέματα:

* Ο Παύλος τους δίνει οδηγίες σχετικά με την επιστροφή του Χριστού (2:1-17)
* Zητά από τους Θεσσαλονικείς να προσεύχονται για την επιτυχία τής διακονίας και την ασφάλεια αυτού και των συνεργατών του (3:1-5)
* Kάνει μια σοβαρή προειδοποίηση κατά της ανευθυνότητας (3:6-15)

**Κανείς μη σας εξαπατήσει με κανέναν τρόπο. Γιατί δε θα έρθει η ημέρα εκείνη, αν πρώτα δεν γίνει η αποστασία και δε φανερωθεί ο άνθρωπος της αμαρτίας, αυτός που είναι προορισμένος για την απώλεια (Β’ Θεσσαλονικείς 2:3).**

**Κι όταν ήμασταν κοντά σας, αυτό σας παραγγέλλαμε: Όποιος δεν θέλει να εργάζεται, αυτός να μη τρώει κιόλας (Β’ Θεσσαλονικείς 3:10).**

**ΙΙΙ. ΤΟ ΚΕΝΤΡΟ ΤΗΣ** **ΘΕΟΛΟΓΙΑΣ ΤΟΥ ΠΑΥΛΟΥ: Η ΕΣΧΑΤΟΛΟΓΙΑ**

Η εσχατολογία του Παύλου στηριζόταν στις θεολογικές διδασκαλίες της Παλαιάς Διαθήκης που αφορούσαν το σχέδιο του Θεού για τον κόσμο και την ιστορία.

Ο Παύλος και οι άλλοι απόστολοι τροποποίησαν αυτό το σχέδιο των δύο εποχών της ιστορίας.

Οι Θεσσαλονικείς είχαν αναπτύξει αυτό που θα μπορούσαμε να ονομάσουμε «υπέρ- θερμασμένη εσχατολογία». Πολλοί πίστευαν ότι η ολοκλήρωση της μελλοντικής εποχής είχε ήδη συμβεί ή θα συνέβαινε άμεσα.

Ο Παύλος ανταποκρίθηκε στο πρόβλημα των Θεσσαλονικέων προσπαθώντας να φέρει σε μια ισορροπία τις θεολογικές τους απόψεις για το τέλος.

**Α.** **ΟΙ ΤΡΕΙΣ ΔΙΑΣΤΑΣΕΙΣ ΤΗΣ ΣΩΤΗΡΙΑΣ**

Ο Παύλος επεσήμανε ότι η σωτηρία που θα έρθει με την επιστροφή του Χριστού εξαρτάται από τη σωτηρία που ήδη υπάρχει στο παρόν.

**Εμείς, αδερφοί, οφείλουμε να ευχαριστούμε το Θεό πάντοτε για σας που σας αγαπάει ο Κύριος. Γιατί εσείς ανήκετε σ’ αυτούς που κάλεσε αρχικά στη σωτηρία του με τον αγιασμό που ενεργεί το Άγιο Πνεύμα και με την πίστη σας στην αλήθεια. Σας κάλεσε στη σωτηρία με το δικό μας κήρυγμα, ώστε να μετάσχετε στη δόξα του Κυρίου μας Ιησού Χριστού (Β’ Θεσσαλονικείς 2:13-14).**

1. **Η παρελθοντική σωτηρία**

Ο Παύλος μίλησε για την επιλογή ή εκλογή των Θεσσαλονικέων από τον Θεό. Αναφέρει ότι ο Θεός «εξέλεξε» τους Θεσσαλονικείς, εννοώντας ότι, προτού οι Θεσσαλονικείς έρθουν στην πίστη μέσω του κηρύγματος του Ευαγγελίου από τον Παύλο, ο Θεός είχε ήδη αποφασίσει ότι αγαπούσε τους Θεσσαλονικείς και επρόκειτο να τους σώσει.

**Μας διάλεξε πριν θεμελιώσει τον κόσμο, να γίνουμε δικοί του δια του Χριστού, αψεγάδιαστοι στην τελική του κρίση (Εφεσίους 1:4).**

**Εμείς, αδερφοί, οφείλουμε να ευχαριστούμε το Θεό πάντοτε για σας που σας αγαπάει ο Κύριος. Γιατί εσείς ανήκετε σ’ αυτούς που κάλεσε αρχικά στη σωτηρία του με τον αγιασμό που ενεργεί το Άγιο Πνεύμα και με την πίστη σας στην αλήθεια (Β’ Θεσσαλονικείς 2:13).**

Ο Παύλος υπενθυμίζει στους Θεσσαλονικείς το ζήτημα της εκλογής τους, ουσιαστικά υποστηρίζοντας ότι ο Θεός τους είχε εκλέξει για να είναι ενωμένοι με τον Χριστό και να περάσουν μαζί Του από αυτήν την εποχή στη μελλοντική.

Ο Παύλος μιλά επίσης για μια άλλη διάσταση της σωτηρίας των Θεσσαλονικέων που είχε λάβει χώρα στο παρελθόν: τη μεταστροφή τους.

**Ευχαριστούμε το Θεό, αδερφοί, γιατί ξέρουμε, ότι σας αγαπάει και σας έχει διαλέξει για ν’ ανήκετε σ’ αυτόν. Γιατί το χαρμόσυνο άγγελμά μας για το Χριστό δεν το φέραμε σ’ εσάς μόνο με λόγια, αλλά και με δυνάμεις θαυματουργικές, με τη δωρεά του Αγίου Πνεύματος και με μεγάλη πειστικότητα. Έτσι, ξέρετε τι κάναμε για σας όταν ήμασταν μαζί σας (Α’ Θεσσαλονικείς 1:4-5).**

1. **Η μελλοντική σωτηρία**

Ο Παύλος για να τραβήξει την προσοχή των Θεσσαλονικέων στο θέμα της σωτηρίας μέσω των επιστολών του προς αυτούς, επικεντρώνεται στις μελλοντικές διαστάσεις της σωτηρίας τους.

**…και προσμένετε να κατεβεί δοξασμένος ο Υιός του, που εκείνος τον ανέστησε, ο Ιησούς, ο οποίος θα μας γλιτώσει από την επερχόμενη θεϊκή οργή (Α’ Θεσσαλονικείς 1:10).**

**Σας κάλεσε στη σωτηρία με το δικό μας κήρυγμα, ώστε να μετάσχετε στη δόξα του Κυρίου μας Ιησού Χριστού (Β’ Θεσσαλονικείς 2: 14).**

Ο Παύλος παραδέχεται ότι η μελλοντική επιστροφή του Χριστού θα έφερνε σωτηρία στην πληρότητά της.

Θα βιώσουμε μια ριζική και πλήρη μεταμόρφωση προς μια κατάσταση αφάνταστης τιμής και δόξας, καθώς θα βασιλεύουμε με τον Χριστό στους νέους ουρανούς και τη νέα γη.

1. **Η παρούσα σωτηρία**

Ο Παύλος μίλησε επίσης για τη σωτηρία ως μια διαρκή διαδικασία που λαμβάνει χώρα στο παρόν.

**Εμείς, αδερφοί, οφείλουμε να ευχαριστούμε το Θεό πάντοτε για σας που σας αγαπάει ο Κύριος. Γιατί εσείς ανήκετε σ’ αυτούς που κάλεσε αρχικά στη σωτηρία του με τον αγιασμό που ενεργεί το Άγιο Πνεύμα και με την πίστη σας στην αλήθεια (Β’ Θεσσαλονικείς 2:13).**

Ουσιαστικά τραβά την προσοχή τους στο εκπληκτικό γεγονός ότι ήδη βίωναν ένα μέρος της κληρονομιάς που με τόση λαχτάρα περίμεναν.

Η διακονία του Πνεύματος είναι εξαιρετικά σημαντική στην εποχή αυτή της αμαρτίας και του θανάτου αλλά και ως πρόγευση της μελλοντικής εποχής το Πνεύμα διαρκώς μας εξαγνίζει και μας ξεχωρίζει από τη διαφθορά του κόσμου.

Η διαρκής πίστη στην αλήθεια ήταν μια βασική διάσταση του έργου της σωτηρίας που ο Χριστός έκανε στη ζωή τους.

**Β. Η ΗΘΙΚΗ ΖΩΗ ΤΩΝ ΠΙΣΤΩΝ**

Ο Παύλος ως αντιστάθμισμα στην ακραία εσχατολογία των Θεσσαλονικέων, έδωσε έμφαση στην ηθική χριστιανική ζωή.

1. **Η προοδευτική διαδικασία της σωτηρίας**

**Σας κάλεσε στη σωτηρία με το δικό μας κήρυγμα, ώστε να μετάσχετε στη δόξα του Κυρίου μας Ιησού Χριστού (Β’ Θεσσαλονικείς 2:14).**

**Έτσι θα στερεώσει τις καρδιές σας, ώστε να σταθείτε μπροστά στο Θεό και Πατέρα μας άγιοι και άμεμπτοι, όταν θα ξανάρθει ο Κύριός μας Ιησούς Χριστός μαζί με όλους όσοι του ανήκουν.**

Ο Θεός σχεδίασε τις παρελθοντικές και παρούσες εμπειρίες της σωτηρίας για να μας οδηγήσει στο μελλοντικό στάδιο σωτηρίας. Χωρίς τα δύο πρώτα στάδια, του παρελθόντος και του παρόντος, δεν μπορούμε να οδηγηθούμε στη μελλοντική σωτηρία.

1. **Η σημασία της ηθικής ζωής**

O Παύλος έγραψε ότι όσοι ομολογούν ότι είναι πιστοί και δεν ζουν δίκαια, δεν μπορούν να ολοκληρώσουν τη διαδικασία, γιατί, στην πραγματικότητα, δεν την έχουν αρχίσει ποτέ.

Ο Παύλος δεν πίστευε πως ήταν δυνατόν οι αληθινοί πιστοί του Χριστού να χάσουν τη σωτηρία τους.

**Έχω την πεποίθηση πως ο Θεός που άρχισε αυτό το αγαθό έργο σ’ εσάς, θα το ολοκληρώσει ως την ημέρα του ερχομού του Ιησού Χριστού (Φιλιππησίους 1:6).**

**Είστε όλοι σας άνθρωποι του φωτός και της ημέρας. Δεν ανήκουμε στη νύχτα ούτε στο σκοτάδι. Ας μην κοιμόμαστε, λοιπόν, όπως και οι άλλοι, αλλά ας είμαστε άγρυπνοι και νηφάλιοι. Όσοι κοιμούνται, τη νύχτα κοιμούνται, κι όσοι μεθούν, τη νύχτα μεθούν. Εμείς όμως, ως άνθρωποι της ημέρας, ας είμαστε νηφάλιοι φορώντας την πίστη και την αγάπη για θώρακα και την ελπίδα της σωτηρίας για περικεφαλαία. Γιατί ο Θεός δεν μας προόρισε να δοκιμάσουμε την τελική οργή του, αλλά ν’ αποκτήσουμε τη σωτηρία μέσω του Κυρίου μας Ιησού Χριστού (Α’ Θεσσαλονικείς 5:5-9).**

Επειδή, λοιπόν, είχαν πειραματιστεί τη σωτηρία στο παρελθόν, ο Παύλος επέμεινε ότι είχαν την υποχρέωση να συνεχίσουν στον δρόμο της σωτηρίας και στο παρόν. Ο λόγος για τον οποίο οι Χριστιανοί πρέπει να παραμένουν άγρυπνοι, εγκρατείς, σταθεροί στην πίστη, την ελπίδα και την αγάπη είναι ότι η μελλοντική σωτηρία μας εξαρτάται απ’ αυτό. Η πιστότητά μας στο παρόν αποτελεί το μέσον για την απόκτηση της μελλοντικής μας σωτηρίας.

**Γ. Η ΙΣΤΟΡΙΚΗ ΤΟΥΣ ΘΕΣΗ ΣΤΗΝ ΕΣΧΑΤΟΛΟΓΙΑ**

Ο Παύλος υπενθυμίζει στους Θεσσαλονικείς ότι θα έπρεπε να προηγηθούν της επιστροφής του Χριστού αρκετά γεγονότα – γεγονότα που δεν είχαν ακόμα συμβεί.

**Αδερφοί, σχετικά με την παρουσία του Κυρίου μας Ιησού Χριστού και με τη σύναξή μας κοντά του, σας παρακαλούμε: Μην αφήνετε να σας σαλεύουν τόσο γρήγορα το μυαλό, ούτε να σας αναστατώνουν όσοι ισχυρίζονται ότι τάχα φτάνει όπου να ‘ναι η ημέρα του Κυρίου. Μην τους πιστεύετε όταν επικαλούνται είτε αποκάλυψη του Πνεύματος είτε λόγια ή επιστολή που προέρχονται δήθεν από μας. Κανείς μη σας εξαπατήσει με κανέναν τρόπο. Γιατί δε θα έρθει η ημέρα εκείνη, αν πρώτα δεν γίνει η αποστασία και δε φανερωθεί ο άνθρωπος της αμαρτίας, αυτός που είναι προορισμένος για την απώλεια. Αυτός θα εναντιωθεί και θα σηκώσει κεφάλι μπροστά σε καθετί που λέγεται θεός ή είναι αντικείμενο λατρείας. Θα το κάνει αυτό, για να στήσει ο ίδιος το θρόνο του στο ναό του Θεού, προσπαθώντας να αποδείξει πως είναι Θεός. Δε θυμάστε ότι αυτά σας τα έλεγα όταν ακόμη ήμουν μαζί σας; Και τώρα ξέρετε τι είναι εκείνο που τον εμποδίζει, ώστε να φανερωθεί όταν έρθει ο καιρός του. Η μυστική δύναμη της ανομίας είναι ήδη επί το έργον. Αυτό όμως θα γίνεται μόνο ωσότου φύγει από τη μέση αυτός που τώρα είναι το εμπόδιο. Τότε θα φανερωθεί ο άνομος, που ο Κύριος θα τον εξολοθρεύσει με την πνοή του στόματός του και θα τον αφανίσει, όταν θα έμφανισθεί κατά την παρουσία του (Β’ Θεσσαλονικείς 2:1-8).**

Σύμφωνα, λοιπόν, με τον Παύλο, τουλάχιστον τέσσερα πράγματα έπρεπε να γίνουν πριν την επιστροφή του Χριστού:

1. **Το μυστήριο της ανομίας εμποδίζεται**

**Γιατί δεν έχουμε να παλέψουμε με ανθρώπους αλλά με αρχές και εξουσίες, δηλαδή με τους κυρίαρχους του σκοτεινού τούτου κόσμου, τα πονηρά πνεύματα που βρίσκονται ανάμεσα στη γη και στον ουρανό (Εφεσίους 6:12).**

1. **Η επανάσταση κατά του Θεού ή αποστασία**
2. **Η απομάκρυνση του «κωλύοντα»**
3. **Η αποκάλυψη του ανθρώπου της ανομίας**

Σχετικά με την ταυτότητα του ανθρώπου της ανομίας, έχουν διατυπωθεί πολλές απόψεις.

**ΣΥΜΠΕΡΑΣΜΑ**

**Ερωτήσεις ανασκόπησης**

1. Ποιες περιοχές επισκέφτηκε ο Παύλος στο δεύτερο ιεραποστολικό του ταξίδι και ποιός ήταν ο σκοπός του ταξιδιού του;
2. Ποια ήταν τα τρία κύρια προβλήματα που μάστιζαν τους Θεσσαλονικείς και ποιες οι συνέπειες;
3. Πώς το δεύτερο ιεραποστολικό ταξίδι του Παύλου και τα προβλήματα στη Θεσσαλονίκη μας βοηθούν να κατανοήσουμε τα κίνητρα της συγγραφής των επιστολών του;
4. Αναφέρετε τον σκοπό για τον οποίο ο Παύλος γράφει την πρώτη επιστολή προς τους Θεσσαλονικείς και τα κύρια σημεία που προσπάθησε να τους εξηγήσει.
5. Αναφέρετε τον σκοπό για τον οποίο ο Παύλος γράφει τη δεύτερη επιστολή προς τους Θεσσαλονικείς και τα κύρια σημεία που προσπάθησε να τους εξηγήσει.
6. Συγκρίνετε τους δύο σκοπούς συγγραφής της Α’ και Β’ επιστολής προς Θεσσαλονικείς. Τι κοινά έχουν και σε τι διαφέρουν;
7. Πώς η διδασκαλία του Παύλου για τη σωτηρία δείχνει την υπέρ-θερμασμένη εσχατολογία των Θεσσαλονικέων;
8. Πώς η έμφαση του Παύλου για την ηθική χριστιανική ζωή σχετιζόταν με τη μελλοντική σωτηρία των Θεσσαλονικέων;
9. Περιγράψτε την ιστορική θέση των Θεσσαλονικέων σχετικά με τα γεγονότα που πρέπει να προηγηθούν της δεύτερης έλευσης του Χριστού.

10. Εξηγήστε πώς η εσχατολογία του Παύλου σχηματίζει τις θεολογικές αντιλήψεις του.

**Ερωτήσεις εφαρμογής**

1. Εξηγήστε πώς υπό το φως της κλήσης του Θεού, τα αρχικά σχέδια και οι επιθυμίες του Παύλου να πάει στη Μακεδονία έμειναν ανεκπλήρωτα. Πώς ανταποκρίνεται ο Παύλος; Πώς πρέπει να αντιδρούμε όταν ο Θεός μας καλεί σε πράγματα που δεν έχουμε προγραμματίσει;
2. Πώς θα μπορούσαν οι βασανισμένοι και διωγμένοι Θεσσαλονικείς να παραμείνουν χαρούμενοι και πιστοί μέσα στη δυσκολία τους;
3. Στο ιστορικό περιβάλλον «ήδη και όχι ακόμα», γιατί είναι σημαντικό οι πιστοί να δείχνουν μια άγια ζωή;
4. Γιατί πιστεύετε ότι ο Παύλος και άλλοι προσεύχονταν καθημερινά; Γιατί η εκκλησία χρειάζεται καθημερινή προσευχή;
5. Πώς η σωτηρία μας αντανακλά τις «ήδη και όχι ακόμα» απόψεις;
6. Πώς εξηγεί ο Παύλος το μυστήριο της ανομίας; Πώς η εξήγηση του Παύλου μας δίνει προοπτική σχετικά με τον κόσμο μας σήμερα;
7. Τι ήταν το πιο σημαντικό που μάθατε μέσα από αυτό τον οδηγό μελέτης; Γιατί;